كاتبين وحی

کاتب وحی یا کاتبین وحی ایک اسلامی اصطلاح ہے جس کا اطلاق ان صحابہ کرام پر ہوتا ہے جنھوں نے محمد صلی اللہ علیہ وسلم کی حیات میں وحی لکھا اور اسے مدون کیا۔

 تعداد 
کاتبین وحی کی تعداد کے حوالے سے کتب تاریخ میں مختلف عدد پایا جاتا ہے۔کتاب التراتیب الإداریہ مراکش
بعض مورخین نے ان کی تعداد 16 بتائی ہے، جبکہ بعض نے 42 افراد کا بھی ذکر کیا ہے۔التاريخ الإسلامى ـ محمود شاكر، ص 937، 380
ڈاکٹر محمد مصطفی اعظمی کی کتاب کاتبانِ وحی میں اڑتالیس صحابہ کرام کا ذکر ہے اور المقری محمد طاہر رحیمی ملتانی کی کتاب  میں چھپن (56) صحابہ کرام کا ذکر ہے، اسی کتاب سے قاری ابو الحسن صاحب اعظمی نے کاتبینِ وحی میں مواد فراہم کیا ہے، ان سب میں سے تکرار کو حذف کرنے کے بعد "کاتبین وحی" کی تعداد پچہتر ہو جاتی ہے، ان میں سے انچاس صحابہ کرام ایسے ہیں، جن کے بارے میں ان کے کاتب ہونے کی صراحت ملتی ہے۔
عہدِنبوی میں اصل مدار تو حفظِ قرآن مجید ہی پر تھا؛ لیکن اس کے ساتھ ساتھ حضور پاک صلی اللہ علیہ وسلم نے کتابت قرآن کا بھی خاص اہتمام فرمایا، کتابت قرآن کا طریقہ کار حضرت زید نے اس طرح بیان فرمایا:

کتابتِ وحی کا کام صرف حضرت زید بن ثابت ٗ ہی کے سپرد نہ تھا؛ بلکہ آپ نے بہت سے صحابہ رضوان اللہ علیہم اجمعین کو اس مقصد کے لیے مقرر فرمایا ہوا تھا، جو حسبِ ضرورت کتابتِ وحی کے فرائض انجام دیتے تھے، کاتبینِ وحی کی تعداد چالیس تک شمار کی گئی ہے۔علوم القرآن:179، مصنف: مفتی تقی عثمانی
ان میں زیادہ مشہور یہ حضرات ہیں:
 ابوبکر صدیق
 عمر بن خطاب
 عثمان بن عفان
 علی بن ابی طالب
 ابی بن کعب
 عبد اللہ بن ابی سرح
 زبیر بن العوام
 خالد بن سعید
 ابان بن سعید بن العاص
 حنظلہ بن ربیع
 معیقیب بن ابی فاطمہ
 عبداللہ بن ارقم
 شرحبیل بن حسنہ
 عبداللہ بن رواحہ فتح الباری:9/27
 عامر بن فہیرہ
 عمرو بن العاص
 ثابت بن قیس
 مغیرہ بن شعبہ
 خالد بن ولید
 معاویہ بن ابی سفیان طبقات ابن سعد مصنف محمد بن سعد اردو ترجمہ علامہ عبد اللہ العمادی جلد چہارم حصہ ہفتم صفحہ 266
 زید بن ثابت 
محمد  پر جب بھی وحی نازل ہوتی تھی تو آپ اپنے بعض کاتبین وحی کو بلواتے تھے اور ان کو نئی نازل شدہ آیتیں لکھواتے تھے اور ساتھ ہی ساتھ آپ جبرئیل کے بتانے پرمسنداحمد:4/268۔ رقم:17941۔ کنزالعمال:2/9، 2957 اس کی جگہ کی تعیین بھی فرما دیتے تھے کہ اسے کس سورت میں کس آیت کے بعد رکھنا ہے، حضرت عثمان ٗ فرماتے ہیں:

چنانچہ آپ کی ہدایت پر وہ لکھ لیا جاتا اور اس زمانہ میں عرب میں کاغذ کمیاب تھے اس لیے اسے کھجور کی شاخوں، پتھر کی سلوں، چمڑے کے پارچوں اور جانوروں کی ہڈیوں پر لکھا جاتا تھا اور لکھ کر محمد  کے گھر میں رکھ دیا جاتا تھا مناہل العرفان:178 تو اس طرح عہد نبوی ہی میں پورا قرآن کریم آپ کی نگرانی میں لکھا ہوا محفوظ تھا؛ مگرکاغذ کی کمیابی کے سبب مختلف قسم کی چیزوں میں منتشر تھا؛ اسی طرح صحابہ میں سے بھی بعض قرآن کریم کے لکھنے کا اہتمام کرتے تھے، عمر بن خطاب کے اسلام لانے کا مشہور قصہ ہے جس میں آپ غصہ کی حالت میں اپنے بہن کے گھر گئے تو وہاں ان کی نظر ان پر پڑی جس میں قرآن کریم لکھا ہوا تھا السیرۃ النبویۃ لابن ہشام:150 اسی طرح اللہ کے نبی نے دشمن کی سرزمین میں قرآن مجید کو لے جانے سے منع فرمایا تھا صحیح بخاری، جہاد، باب کراھیۃ السفر بالمصاحف: 2990 جس سے معلوم ہوتا ہے کہ صحابہ کرام کے پاس اس وقت مکمل یانامکمل نسخے موجود تھے؛ ورنہ پھر اس ارشاد کا کوئی مطلب ہی نہ ہوگا، ان کے علاوہ اور بھی متعدد دلائل وشواہد ہیں جس سے معلوم ہوتا ہے کہ صحابہ کرام میں بھی اس کے لکھنے کا رواج تھا؛ لیکن ان میں کی اکثریت اپنے حافظہ ہی پر اعتماد کرتی تھی۔

 مزید دیکھیے 

 متن قرآن

 حوالہ جات 

زمرہ:تدوین قرآن